Euroopa Kohtu (seitsmes koda) 15. oktoobri 2012. aasta määrus – Internationaler Hilfsfonds vs. komisjon
(kohtuasi C-554/11 P)
Apellatsioonkaebus – Juurdepääs dokumentidele – Lepingut LIEN 97-2011 puudutavatele dokumentidele täieliku juurdepääsu keelamine – Tühistamishagi – Uuesti läbivaatamine menetluse käigus – Eraldi tühistamishagi esitamine
1.                     Apellatsioonkaebus – Väited – Üldkohtus esitatud väidete ja argumentide pelk kordamine – Õigusnormi väidetava rikkumise määratlemata
jätmine – Vastuvõetamatus (ELTL artikkel 256; Euroopa Kohtu põhikiri, artikli 58 esimene lõik; Euroopa Kohtu kodukord, artikli 112
lõike 1 punkt c; Üldkohtu kodukord, artiklid 50 ja 55) (vt punktid 35–37)
2.                     Apellatsioonkaebus – Väited – Väide, mis on suunatud Üldkohtu kohtukulusid puudutava otsuse vastu – Vastuvõetamatus kõigi
teiste väidete tagasilükkamise korral (Euroopa Kohtu põhikiri, artikli 58 teine lõik) (vt punktid 38 ja 39)
Ese
Apellatsioonkaebus Üldkohtu (neljas koda) 21. septembri 2011. aasta määruse peale kohtuasjas T-141/05 RENV: Internationaler
Hilfsfonds
vs.
komisjon, millega Üldkohus otsustas, et ära on langenud vajadus otsustada apellandi nõuete üle, mille eesmärk oli tühistada
Euroopa Komisjoni 14. veebruari 2005. aasta otsus, millega keelati tema juurdepääs lepingut LIEN 97-2011 puudutavale toimikule
– Menetlusnormide rikkumine Üldkohtus – Kohtuasjade T-141/05 RENV ja T-36/10 kooskõlastatud käsitlemise puudumine – Kohtukulude
kandmine ja suurus.
Resolutsioon
1.
Jätta apellatsioonkaebus rahuldamata.
2.
Mõista kohtukulud välja Internationaler Hilfsfonds eV-lt.